
Conferința din 29 Decembrie 1972 
Determinism şi nedeterminism 


Determinismul se referă la ceea ce este concret. Nedeterminismul priveşte 
domeniul sufletului şi al spiritului. 


Lectura meditaţiei zilei. 


Într-o conferinţă v-am arătat că noi nu suntem pentru partea fatalistă a 
lucrurilor. Atunci, felul cum turcii şi vechi greci înțelegeau fatalismul nu este în 
întregime adevărat, ah, e drept, e drept, pentru creaturile foarte, foarte joase, 
toată viaţa este determinată, ele nu pot schimba nimic. De exemplu, animalele şi 
oamenii obişnuiţi, dar plecând de la discipol şi Maeştri se pot shimba multe 
lucruri - nu esenţialul, nu structura, nu liniile importante, nu, aşa cum v-am spus. 
Atunci, dacă nu putem schimba în această încarnare totul, există posibilitatea de 
a schimba multe lucruri pentru următoarea. Deci, în acelaşi timp fatalismul există 
sub o formă şi în acelaşi timp liberul arbitru sub o alta, şi suntem liberi. Cum să le 
potrivim? Determiniştii şi nedeterminiştii n-au putut niciodată să se reconcilieze, 
să se înţeleagă, dând fiecare argumente, determiniştii spunând că totul este 
determninat, nu se poate scăpa în faţa cauzelor şi consecinţelor, iar 
nedeterminiştii spuneau că omul este liber, însă amândoi se înşelau, 
necunoscând mare lucru din ştiinţa iniţiatică. 

Atunci, eu v-o spun acum, fiindcă cei doi se înşeală, vă voi da o explicaţie în care 
nu mă înşel, deoarece eu nu sunt nici determinist, nici nedeterminist. Atunci ce 
sunt eu? Nu ştiu. Şi adevărul unde este? Ah, când este vorba despre viaţa actuală 
care este deja determinată, fiindcă nu ne putem juca cu legile cosmice, totul este 
deja determinat dinainte. Dacă trebuia să schimbăm multe lucruri, acestea 
trebuiau făcute înainte de a ne reîncarna, dar odată ce ne-am format, suntem 
determinaţi, gravaţi şi iată cum este prezent determinismul. Dar unde este 
nedeterminismul? In domeniul psihic, spiritual, subtil, acolo unde nu suntem 
determinaţi absolut, acolo unde sunt posibilităţi care depind de noi. Deci în acest 
domeniu al spiritului, al sufletului şi al spiritului, suntem nedeterminişti, adică 
putem schimba multe lucruri, dar nu atât în această reîncarnare, cât mai mult în 
următoarea. Deci pentru această reîncarnare, determinismul este complet, 
pentru următoatea, nedeterminismul este complet. De aceea vă spuneam să 
lucraţi de acum cu aceste reguli, cu legile Invăţământului şi dacă nu vedeţi 
schimbările din cauza părţii deterministe, nu trebuie să vă înşelaţi, să vă 
descurajaţi, să vă amăgiţi cu iluzii, aveţi toate posibilităţile să schimbaţi totul, dar 
nu în această încarnare. Este clar, precis, matematic. 

Dar, de ce nu s-au explicat niciodată toate acestea? Determiniştii nu erau iluminati, 
ei se aflau în planul fizic, eh, este adevărat; iar nedeterminiştii, care erau atât de 
adânciţi în spirit, neglijând pământul, corpul fizic, exagerau şi ei, se înşelau. Nu 
suntem nici absolut liberi, nici absolut limitați. Ne găsim între cele două situaţii. Şi 
unde? Cu cât ne apropiem de Dumnezeu, de spirit, cu atât suntem mai liberi şi 


atunci îi încuviinţăm pe nedeterminişti, iar cu cât coborâm în materie, cu atât 
suntem mai limitați, mai strâmtoraţi şi dăm dreptate determiniştilor. Vedeţi acum 
cât este de clar, de formidabil, cum am reuşit să acordăm contrariile. Da. Şi 
aceasta este 

înţelepciunea, de a îmblânzi, de a acorda, de a armoniza toate contrariile pentru 
a forma o unitate, binele şi răul, iată, sunt o unitate undeva, dar unde? lată, de 
exemplu, un magnet, cu polul pozitiv şi negativ, dar există un loc unde aceşti poli 
sunt legaţi, nu există nici pozitiv, nici negativ. Dacă vă îndepărtați puţin de o 
parte, o milionime de milimetru, ah, totul devine pozitiv, iar dacă dirijaţi o 
milionime, o miliardime de milimetru invers, apare negativul. Dar undeva ele una 
sunt, unite. 

Sunt observate separat, contrare, luptându-se pentru a se sfâşia, dar aceasta 
este o aparenţă, undeva ele sunt împreună, unite. 

Ah, nu suntem încă pregătiţi să înţelegem toate aceste lucruri, nu încă. lată 
tristeţea şi nefericirea, da. Libertatea există undeva şi determinismul absolut, de 
asemenea, dar noi ne aflăm între ele, aici ne mişcăm. Atunci, dacă vă îndreptaţi 
puţin către partea pozitivă, oh, începeţi să fiţi din ce în ce mai liberi, iar dacă veţi 
cobori prea mult, în materie şi vă transformati într-o piatră, oare piatra mai este 
liberă? Ei bine, pietrele explică determinismul absolut. Dar plantele? Foarte puţin, 
dar ele sunt legate, de asemenea, ele sunt deterministe. Apoi animalele şi 
oamenii sunt între... 
lar mai sus, Îngerii, Arhanghelii şi Dumnezeu sunt libertatea. lar oamenii 
hoinăresc între determinişti şi nedeterminişti. Atunci, cel care este inteligent şi 
înţelept ca o icoană, începe să se simtă mai liber, iar ceilalţi din jurul său sunt 
legaţi. lată cum trebuie înţeleasă problema, da şi cum există două feluri de 
oameni, uni care vă spun: “Dar nu vedeţi, nu vedeţi în ce încurcătură sunt, sunt 
limitat!”. Ei da, pentru el este adevărat, dar există un altul, de o parte, care se 
bucură şi respiră: “Dar eu mă simt liber!” Atunci? Şi aşa se ciondănesc din 
vremuri imemoriale. Oh, la, la, la, la, la. 

Doi filozofi proşti. Da. Amândouă sunt adevărate, dar prosteşti, iată. Dar cum se 
face că sunt adevărate şi în acelaşi timp... Ei bine, prostia este un adevăr, de 
asemenea, boala este o realitate, dezordinea, la fel, suferinţele constituie o 
realitate, dar nu absolute, altele există în bucurie, în fericire. Şi aceasta este o 
realitate. Deci există două feluri de realităţi. Infernul este o mare realitate, 
flagrantă, fiindcă există destui care mişcă înăuntru, pe cale de a se încălzi, de a 
arde şi alţii care se găsesc într-o stare de bucurie, într-o... Deci trebuie să fim 
deschişi, largi şi înţelegători, totuşi. Ah, nu, nu, nu, totdeauna suntem pentru una 
sau pentru cealaltă. Dar eu sunt 

pentru amândouă, da. Aceasta nu înseamnă că mi-ar place să mă găsesc în Infern 
pentru... , poate doar iarna, să mă încălzesc puţin, pentru că acolo este cald, e 
curios, niciodată nu există frig. Dar oare ce mi-a spus Dante, povestind că existau 
şi locuri foarte îngheţate, da, dar în general este cald, foarte cald în oală, este 
formidabil acolo! Şi ceea ce este minunat în Infern, aceasta n-aţi înţeles-o 
niciodată, este că acolo nu se moare, ci se suferă, se suferă veşnic. Este 
formidabil lucrul acesta, nu l-aţi observat. lată iarăşi o necunoscută pentru 
oameni. Atunci dacă vi se întâmplă să cădeţi în Infern pentru a arde, nu vă 
neliniştiţi, cel puţin veţi continua să trăiţi prin foc. Este deja ceva care vă 
consolează, nu-i aşa, nu se doarme deloc. 


lată, deci, cum v-am explicat eu lucrurile, pentru mine este simplu, atât de 
evident, sunt uimit citind pe marii filozofi care nu au înţeles nimic. lar eu, un 
bebeluş, un şcolar prost, da, cum descopăr lucruri ca acestea? Este adevărul 
absolut. Deci acesta depinde de noi. Şi mai este şi libertatea pe care Dumnezeu 
ne-a dat-o, dar nu este o libertate absolută, El ne-a dat-o pe măsura evoluţiei 
noastre, atât avem libertatea de a acţiona, dar în ciuda acestei libertăţi, eh, nu 
putem schimba tot din ceea ce este deja determinat, ne găsim într-un corp fizic, 
contorsionat, sau neplăcut sau şubrezit şi de aici ne vin toate evenimentele 
neplăcute. Ei bine, nimeni nu vă 
iubeşte, nu vă stimează, nu sunteţi aleasă Miss Univers, nu ştiţi unde să vă 
aşezaţi. 

In timp ce altul bine aranjat, pus la cale şi simpatic, este ales sau aleasă şi astfel 
apar miliardele, călătoriile, mătăsurile şi catifelele. Deci este deja determinat, 
vedeţi. 

Haideţi să schimbăm puţin toate acestea... Deci, pentru a vă spune că anumite 
lucruri sunt deja determinate, dar în domeniul psihic, în cel spiritual există o 
anume libertate şi aceasta depinde de noi, pentru a ameliora şi schimba lucrurile, 
dar pentru această reîncarnare, puţin numai. 

Acum, dacă m-aţi înţeles, veţi avea un mijloc de lucru formidabil, în loc de a 
vă întreba mereu, de a spune: “Dar eu mă aflu în Învăţământ, există metode de 
lucru, muncesc, sunt constant, tenace, dar nu văd nici o schimbare”. Aici nu s-au 
înţeles bine lucrurile, vedeţi. Dacă există schimbări mari, acestea nu se realizează 
în planul fizic, în această reîncarnare, pentru că celelalte lucruri se află încă aici şi 
împiedică aceasta, ele sunt cristalizate, dar voi formaţi alcătuiri într-o materie 
subtilă, invizibilă, care sunt la fel de reale şi care aşteaptă să prindă formă, corp, 
să se cristalizeze, să fie tangibile, dar nu în această reîncarnare. 

Vedeţi, dar, cât de important este să vă aflaţi în Învăţământ şi de a lucra, 
chiar dacă nu există încă aparenţe tangibile, de a fi absolut convins că sunteţi pe 
cale să schimbaţi totul, totul, totul. Dar aceasta nu se vede. lată această credinţă, 
acum, a avea această credinţă şi speranţă absolute, înseamnă deja cea mai mare 
comoară, bogăţie, pe care o puteţi primi şi pe care nu ştiţi s-o apreciaţi. Trageţi 
mereu de această reîncarnare. Ei bine, dacă ţineţi aşa de mult la aceasta, de ce 
aţi fost neştiutor în precedentele, voi vi le-aţi fabricat. Şi atunci... Dacă ţineţi atât 
de mult la fericire, la frumuseţe şi splendoare, la inteligenţă, la uşurinţă, de ce n- 
aţi lucrat în alte reîncarnări, pentru ca reîncarnarea de astăzi să fie formodabilă, 
unică. Deci, dacă veţi gândi ca înainte, în următoarea reîncarnare va fi la fel, 
poate şi mai rău. Vedeţi acum binecuvântarea de a cunoaşte aceste lucruri! 
Atunci, aici, aveţi puteri şi libertăţi, posibilităţi, numai că trebuie bine înţelese. Ah, 
dacă aţi şti măcar că ceea ce vă dau astăzi, constitue mari posibilităţi! 

Atunci, dacă m-aţi înţeles, oh, nu vă veţi opri niciodată, nu vă veţi descuraja, 
nu vă veţi îndoi şi vor exista mereu schimbări, ameliorări fantastice pe care 
Ingerii şi Arhanghelii le vor vedea, dar nu în planul fizic... Poate unii oameni, 
foarte puţini, senzitivii, clarvăzătorii, intuitivii le vor vedea şi ei, dar... Altfel, veţi fi 
mereu decepţionat, descurajat, nefericit pentru că nu aţi înţeles acest mare 
adevăr al determinismului şi nedeterminismului, unde suntem liberi. Atunci, dacă 
astăzi nu m-aţi înţeles, eu nu văd în viitorul vostru mari bucurii, încurajări, mari 
continuări, veţi renunţa la multe lucruri şi vă veţi întoarce din drum, demolând, 
din nou, viitorul vostru. Dacă mă credeţi, cu atât mai bine pentru voi, pentru că 


eu cunosc aceste lucruri şi nu am îndoieli asupra lor, da. Pentru că, mii de oameni 
înaintea mea le-au verificat, iar eu sunt pe cale de a verifica multe lucruri, la 
rândul meu, da. Priviţi, este foarte important. Dar v-am spus-o, aceasta depinde 
mult de voi, dacă sunteţi obosiţi, dacă n-aţi încălcat anumite legi, dacă n-aţi 
mâncat prea mult sau v-aţi certat, sau aţi fost prea senzuali, atunci creierul 
vostru, bine, bine odihnit, dispus, lucid, are speranţa de a capta, sesiza, 
aprofunda mai bine expunerile. Dacă nu, nu veţi gândi prea mult la cele ce aveţi 
de învăţat, veţi încălca legi, nu veţi păstra măsura, iar creierul vă va fi mereu 
obosit, ocupat, suprasolicitat şi chiar cele mai minunate lucruri ce pot fi revelate 
pentru fericirea voastră, pentru eliberarea voastră, pentru sănătate, forţă, nu vor 
fi înţelese şi veţi fi nefericiţi în continuare toată viaţa. Deci, nu trebuie să-i acuzaţi 
niciodată pe Iniţiaţi, pe ghizi, pe instruitori, pentru că nu ştiţi încă ce se află în 
ceea ce vă dau ei, sunt multe, multe, multe lucruri nedigerate încă, nici bine 
înţelese, nici bine practicate şi aşteptând, vă apucaţi să criticaţi. Ei bine, ei v-au 
dat totul, da. Dar acum trebuie să vă ocupați de inteligenţa voastră, de sufletul, 
de spiritul vostru, de intelectul şi creierul vostru pentru a le pregăti şi a nu face 
nebunii şi prostii, exagerări şi... izbucniri, pentru că atunci când veţi veni aici, 
toate forţele vă vor lăsa, consumate de alte entităţi şi atunci vei adormi şi nu vei 
înţelege mare lucru. Eu vă explic bine, bine, bine, lucrurile, da. Orice vi se va da, 
credeţi-mă, depinde de voi, sunt valori şi valori inestimabile şi uneori sunteţi ca şi 
găina care zgâria în gunoi, găsind un diamant şi spunând: “Oh, dacă ar fi fost un 
bob de mei, sau ceva asemănător...” şi ea îl aruncă. Ea ar fi putut să se hrănească 
toată viaţa cu acest diamant, dar ea este o găină, ce vreţi mai mult! Există mulţi 
la fel, li se pot da bogății, perle, comori, diamante, rubine, dar ei spun: “Oh, dacă 
ar fi fost altfel...” şi iată, îl aruncăm. 

Totul depinde de noi. 

vă urez să nu vă descurajaţi niciodată, să continuaţi să lucraţi şi cele două, 
determinismul şi nedeterminismul, se vor atinge şi atunci veţi fi din ce în ce mai 
liberi, veţi merge către nedeterminism şi nu către determinism, unde toată lumea 
se aruncă din ce în ce mai mult şi se leagă, da. Fără această lumină, ce vreţi, veţi 
cobori către... pământ... Vă spuneam să luaţi cele două simboluri, pământul şi 
soarele, iar voi sunteţi undeva de o parte, cu cât vă veţi îndepărta de pământ, cu 
atât el nu vă va atrage şi veţi deveni mai uşori, fiindcă apropierea de pământ vă 
îngreunează, după legea lui Newton, iată adevărul. Şi cu cât vă depărtaţi, 
pământul nu vă va mai simţi şi deveniți uşori, până când ajungeţi într-un punct 
unde nu mai aveţi greutate, iată şi acolo veţi rămâne. Şi când veţi continua să 
mergeţi către Dumnezeu..., dintr-o dată veţi zbura către lumină, către soare, care 
vă atrage, aceeaşi lege a lui Newton. 

Deci depinde. Dacă aţi depăşit această linie de demarcaţie, eh, vă proiectaţi 
către..., din ce în ce veţi fi mai legaţi, limitați şi unde o fi greşeala? N-aţi ştiut cum 
să lucraţi. Vedeţi, este absolut, după legile matematicii, fizicii şi astronomiei. Şi de 
ce nu s-au observat toate acestea? 

Ce vă rămâne de făcut, ce ne rămâne de făcut? Să ne apropiem din ce în ce 
mai mult. De aceea privim soarele în fiecare dimineaţă, primăvara şi vara, eh, 
pentru a ieşi din această înlănţuire terestră şi atunci, vom deveni din ce în ce mai 
liberi, mai uşori. lar oamenii nu ştiu ceea ce facem, sărmanii, aici se află 
eliberarea, practica, lucrul cu soarele dimineaţa, este matematică! Trebuie, deci, 
să ne apropiem de soare, din ce în ce mai mult, da. Aceştia sunt adevărații 


discipoli şi într-o frumoasă zi, ah, ei vor naviga în lumină, uşori, eliberaţi, fără 
griji, scăpaţi de toate. 


DRAGOSTEA DE DUMNEZEU REZOLVĂ TOATE PROBLEMELE. 


Un minut de meditaţie. 


